disposisjon
        
         (jus)
Store norske leksikon,Jus,Avtalerett
Disposisjon brukes i jus ofte som fellesbetegnelse på løfte og andre erklæringer som har rettsvirkning. Dette kalles også dispositive utsagn.
I mange sammenhenger har det rettslig betydning at et pengebeløp, varer eller lignende er stillet til disposisjon for en annen, som dermed gis rett til å råde over beløpet eller varene. Ved oppfyllelse av kontrakter utgjør dette et tilbud om betaling eller levering og utelukker oftest ansvar for forsinket oppfyllelse. Tilsvarende må den som er blitt tilbudt uriktig oppfyllelse, avvise ytelsen og stille den til disposisjon dersom han vil bevare sine rettigheter etter kontrakten. Les mer i Store norske leksikon dispositive utsagn